মিশুকে লোকটি চকোলেট অফার করলো। মিশু হাত বাড়িয়েই পরে আবার কী যেন ভেবে গুটিয়ে নিলো হাত। সেই সাথে ধীরে ধীরে পেছন দিকে সরতে লাগলো। লোকটির মুখে ইয়া বড়ো গোঁফ। মাথার অর্ধেকটা চুলে ভরা, অর্ধেক খালি। শ্রাবণ মাস চলছে। বর্ষাকালেও তীব্র গরম পড়েছে ক’দিন যাবৎ। আজকেও উচ্চতাপমাত্রা। কড়া রোদে ঘাম ঝরছে লোকটির শরীরে। বিশেষ করে মাথার তালু থেকে তেলের মতো ঘামের ফোঁটাগুলো দেখতে খানিকটা ঘিন্নাই লাগছে মিশুর।